Ուրշուլա Կոզել

Ուրշուլա Կոզել (, ), լեհ բանաստեղծուհի, գրող, մեծերի և մանուկների համար նախատեսված դրամատիկական ստեղծագործությունների հեղինակ։ Արժանացել է Լեհաստանի Վերածննդի շքանշանի կոմանդորական խաչի (1997)։

Կենսագրություն 
Ուրշուլա Կոզելը ծնվել է 1931 թվականի հունիսի 20-ին Ռակուվկա գյուղում (Բիլգորայի պովյատ, Լյուբլինի վոևոդություն, Լեհաստան)։ Երկրորդ համաշխարհային պատերազմից հետո ավարտել է Վրոցլավի համալսարանը։ 1950-ական թվականներին որպես ուսուցիչ աշխատել է միջնակարգ դպրոցում։ Ուրշուլա Կոզելի առաջին բանաստեղծությունները տպագրվել են 1953 թվականին։ Հարել է, այսպես կոչված, «Współczesności» (Ժամանակակիցներ) գրական սերնդին։ 1956 թվականին Ուրշուլա Կոզելը եղել է Վրոցլավի «Poglądy» («Կարծիքներ») ուսանողական ամսագրի կազմակերպիչներից մեկը (հրատարակվել է մինչև 1957 թվականը)։

1965 թվականից մինչև 1967 թվականը Ուրշուլա Կոզելը եղել է Վրոցլավի մշակույթի կենտրոնի տնօրենը, իսկ 1971 թվականին դարձել է «Օդրա» ամսագրի գրականության բաժնի ղեկավար։ Լեհաստանի Ժողովրդական Հանրապետությունում ռազմական դրության ընթացքում աշխատել է հայրապետական բարեգործական կոմիտեում։ Մասնակցել է երկրում ծավալված ընդհատակյա գրական գործունեությանը, իսկ հետագայում՝ լեհական ՊԵՆ ակումբի աշխատանքներին։ Ուսանողական գրանտներով ստաժավորում է անցել ԱՄՆ-ում (1991) և Ֆրանսիայում (1993)։

Ստեղծագործություններ 
Բանաստեղծությունների ժողովածուներ
 Ռետինե միջադիրներ / Gumowe klocki (1957),
 Արմատների ռիթմով / W rytmie korzeni (1963),
 Շերտ և ճառագայթ / Smuga i promień (1965),
 Այցելությունների ցանկ / Lista obecności (1967),
 Արևի ռիթմով / W rytmie słońca (1974),
 Żalnik (1989),
 Բառի կանգառներ / Postoje słowa (1994),
 Մեծ ընդմիջում / Wielka pauza (1996),
 Հեղուկ վիճակում / W płynnym stanie (1998); повести
 Հիշողության կանգառներ / Postoje pamięci (1964),
 Թռչուններ մտքի համար / Ptaki dla myśli (1971),
Պատմվածք
 Noli me tangere (1984),
Պիեսներ
 Անկախ կինը / Kobieta niezależna (1976),
 Ներկված թագավորը / Król malowany (1978),
 Ընտանեկան խորհուրդ / Narada familijna (1978),
Ստեղծագործություններ ու երգեր երեխաների համար
 Կախարդական անուն / Magiczne imię (1986),
Ակնարկներ և էսսեներ
 Առանձին երազանքներ ու առակներ / Osobnego sny i przypowieści (1966),
 Ընդունարանից / Z poczekalni (1978) և այլն։

Ուրշուլա Կոզելը նաև բազմաթիվ աֆորիզմների հեղինակ է (Պատերազմը չի ավարտվում, այն հանգստանում է)։

Պարգևներ և մրցանակներ 
 Վաստակի ոսկե խաչ (1974)
 Լեհաստանի Վերածննդի շքանշանի ասպետական խաչ (1981)
 Լեհաստանի Վերածննդի շքանշանի կոմանդորական խաչ (1997)
 Կարմիր վարդի մրցանակ (1963)
 Ստանիսլավ Պենտակի անվան մրցանակ (1965)
 Կոսցելսկիների անվան հիմնադրամի մրցանակ (1969)
 Լեհաստանի Ժողովրդական Հանրապետության մշակույթի և արվեստի նախարարի 2 աստիճանի մրցանակ (1971)
 Կոպենհագենում կայացած փառատոնի առաջին մրցանակ (1982)
 Լեհական Պեն-ակումբի գրական մրցանակ (1983)
 Գերմանիայի Ֆեդերատիվ Հանրապետության Der Eichendorff Literatur-Preis մրցանակ (2002)
 Վրոցլավի համալսարանի honoris causaդեկտեր (2003)
 Բիլգորայի պատվավոր քաղաքացի (2010)
 Վրոցլավի գրական մրցանակ «Սիլեզիուս» (2011)

Ծանոթագրություններ

Գրականություն 
 Współcześni polscy pisarze i badacze literatury. Słownik biobibliograficzny, t. 4, pod red. J. Czachowskiej, A. Szałagan. Warszawa: WSiP, 1996, s. 349. ISBN 83-02-05974-9.

Արտաքին հղումներ 
 Kozioł Urszula  

Լեհ գրողներ
Լեհ բանաստեղծներ
Լեհ կին դրամատուրգներ
20-րդ դարի կին գրողներ
21-րդ դարի կին գրողներ
Բանաստեղծներ այբբենական կարգով